ზეგანი (მესტიის მუნიციპალიტეტი)

ზეგანი — სოფელი საქართველოში, მესტიის მუნიციპალიტეტის იფარის ადმინისტრაციულ ერთეულში (სამეგრელო-ზემო სვანეთის მხარე).

მდებარეობს სვანეთის ქედის ჩრდილოეთი კალთის ძირას, მდ. ენგურის მარცხენა ნაპირზე, ლასილის შესართავთან, ზღვის დონიდან 1650 მ-ზე, დაბა მესტიიდან 19 კმ-ის დაშორებით. 

სოფელში დგას ღვთისმშობლის ეკლესია („ლამარია”). აშენების თარიღი უცნობია. ერთნავიანი შენობა ნაგებია ქვითა და შირიმის თლილი კვადრებით. აქვს 2 სარკმელი და ერთი შესასვლელი. ინტერიერში არის კანკელი. იატაკი ფიცრისაა, გადახურულია ყავრით.

დემოგრაფია
2014 წლის აღწერის მონაცემებით სოფელში ცხოვრობს 79 ადამიანი.

 აღწერის წელი  მოსახლეობა  კაცი  ქალი 2002საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II  117  59  58 2014   79  42  37
ლიტერატურა

 თაყაიშვილი ექვ. არქეოლოგიური ექსედიცია ლეჩხუმ-სვანეთში 1910 წელს.-პარიზი.-1937.-გვ.214-216. 

სქოლიო

კატეგორია:მესტიის მუნიციპალიტეტის სოფლები